18.7.2023
DA
Den Europæiske Unions Tidende
C 253/23
Områdets store højdevariation med lavlandsområder og skråninger, der stiger til en højde på over 380 m, giver varierende dyrkningsforhold og bestemmer den geografiske fordeling af sorterne og de vintyper, der fremstilles.
Lavlandsområdet og den nederste tredjedel af skråningerne har mere frugtbar jord og en bedre vandforsyning, hvilket muliggør en kraftigere vækst og et højere udbytte, og det anvendes hovedsagelig til at fremstille stille vine og mousserende kvalitetsvine, som er friske og fløjlsagtige/fede.
Området giver afbalancerede vine, der er gennemsnitligt ekstraktive og har aromaer af blomster (vinblomster, akacie og basilikum) og frugt (abrikoser, citrusfrugter og bær), et moderat alkoholindhold eller en frugtagtig karakter (eksotisk frugt og citrusfrugter).
For at kontrollere den vegetative vækst anvendes der generelt alternativ langtidsgræsning på mellemrummene mellem rækkerne, og frugttætheden pr. plante ved høsten er større end andre steder.
Den midterste del af skråningerne (som ligger i en højde på 280-300 m) er den del af området, der har det største potentiale, og som producerer meget anerkendte vine.
Skråningerne, som er moderate, er syd-, sydøst- og sydvestvendte og har tynd jord, en gennemsnitlig frugtbarhed og områder med kalksten.
De dyrkes med henblik på fremstillingen af stille og aromatiske mousserende kvalitetsvine, der til fulde optimerer kvalitetspotentialet med hensyn til intense, afbalancerede, friske og frugtagtige aromaer.
Rødvinene kommer fra vinmarker, der hovedsagelig er sydvendte, og som har en tyndere og mindre frugtbar jord, hvilket gør dem mindre kraftige og sikrer, at bladdækket er perfekt eksponeret for solen og har de ideelle betingelser for akkumulering af polyphenoler og sukker.
De har en kraftig farve og er rige på primære dufte af blåbær, brombær, blommer og sorte kirsebær.
Vindyrknings­ områderne Ceptura, Tohani og Merei har den fordel, at de har rige heliotermiske ressourcer og en jordbund med en let tekstur, hvilket giver robuste, fyldige og kraftige stille rødvine med en højere farveintensitet.
Lokalt i den vestlige del af Dealu Mare-massivet (vinfremstillingsområderne Valea Călugărească og Urlați-Ceptura) giver jordbunden med sit høje indhold af jernoxid, der omfatter rødler, mergel og fint rødligt sand, vine med særlige sensoriske kendetegn — vine med en gennemsnitlig og høj farveintensitet, som er fede, stærkt aromatiske og frugtagtige (mousserende kvalitetsvin og perlevin) samt kendetegn såsom veldefinerede blomsteragtige aromaer og en særlig friskhed.
Jordbunden i dette område er yderst gunstig og anvendes til fremstilling af hvidvine, der typisk er aromatiske, afbalancerede og ekstraktive med en mineralsk karakter og specifikke blomsteragtige og botaniske aromaer.
De ligger hovedsagelig på de østlige og vestlige skråninger med et mere moderat antal varme- og solskinstimer, som bedre bevarer syrligheden og sikrer den frugtagtige karakter af stille vine og perlevine.
Forekomsten i området — navnlig i den østlige del af vindyrkningsarealet (vinfremstillingsområderne Pietroasa og Breaza) — af klippejord med et højt indhold af calciumcarbonat udnyttes til at dyrke de typiske aromatiske sorter til stille vine og aromatiske mousserende kvalitetsvine, som er ekstraktive og friske med en mineralsk karakter og komplekse, veldefinerede blomsteragtige aromaer (akacie, basilikum og honning).
Den østlige del af vindyrkningsarealet, der er beliggende på sarmatiske kalksten, ler, sandsten og aflejringer af fint sand og grus, anvendes også til fremstilling af rødvine med en kraftig farve og stærkt frugtagtige hvidvine.
Det højest beliggende område (300-380 m over havet) har en god eksponering for solen og et stort potentiale med den mindst frugtbare jord samt et højt indhold af kalksten, hvor den sydlige eksponering er gunstig for røde sorter, mens den vestlige og nordvestlige eksponering er gunstig for hvide sorter.
Det har desuden plateauområder, hvor de mere kraftige sorter udnyttes fuldt ud.
De hvidvine, der fremstilles her, er mere frugtagtige og har en mere udtalt mineralsk karakter.
Vinmarkerne på de vestlige skråninger er beskyttet mod den stærke eksponering for solen, der er specifik for de sydvendte områder, og kombineret med de mere moderate temperaturer i de højtliggende områder bevarer dette druernes syreindhold og de aromatiske botaniske og blomsteragtige noter bedre.
Samtidig — på grund af de mindre kraftige vinstokke som følge af den mindre frugtbare jord og de mere moderate temperaturer i de højtliggende områder — er rødvinene (mousserende kvalitetsvine, aromatiske mousserende kvalitetsvine og perlevine) fra dette område fyldige, robuste og rige på tanniner og har et stort lagringspotentiale.
9.
Andre vigtige betingelser (emballering, mærkning, andre krav) Mærkningsbetingelser Retsgrundlag: National lovgivning Type supplerende betingelse: Yderligere bestemmelser om mærkning